Jens Ejnar Larsen er kun lige gået i gang med at høste. For ham er der 2,5 millioner kroner på spil. - Vi tripper for at komme i gang. Men regnen bliver ved med at drille, siger den utålmodige landmand fra Brønderslev. Jens Ejnar Larsen har råd til en dårlig høst. Men flere andre af de nordjyske landmænd er nu - i følge LandboNord - så pressede på økonomien at en enkelt dårlig høst, er det der får landmanden til at gå konkurs. Særligt svineproducenterne er pressede, og derfor kan årets høst yderst vigtig. - En god høst reder ikke dansk landbrug, men den køber os noget tid. Så har vi likviditet og foder til vores dyr noget tid endnu, siger planteavlskonsulent ved LandboNord, Jens Elbæk Andersen. Han mener høsten tegner til at blive omkring middel. I følge landboforeningerne har flere landmænd pantsat deres høst for overhovedet at få råd til såsæd, gødning og foder.

Opsummering:
For flere trængte landmænd kan årets høst blive den sidste. I følge LandboNord er flere landmænd så pressede på økonomien at en dårlig høst kan få landmændene til at gå konkurs.